Diari Oficial de la Generalitat Valenciana


Sumari del DOGV 4643, del 03-12-2003 (2003/12161)

DECRET 234/2003, de 28 de novembre, del Consell de la Generalitat, pel qual es crea un col·legi públic d'Educació Infantil i Primària a València, es disposa el seu funcionament i se li assigna la denominació específica de Tomàs de Montañana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4643

Data del DOGV
:   03-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/12017


Data del document
:   28-11-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * València
    * centre d'ensenyament
    * educació preescolar
    * ensenyament públic
    * ensenyament primari

DECRET 234/2003, de 28 de novembre, del Consell de la Generalitat, pel qual es crea un col·legi públic d'Educació Infantil i Primària a València, es disposa el seu funcionament i se li assigna la denominació específica de Tomàs de Montañana. [2003/F12823]
  
La projecció de les dades censals va aconsellar, en el seu moment, que en el Mapa Escolar de la Comunitat Valenciana no es contemplara la creació d'este centre docent a València. La posterior evolució demogràfica de la zona VL 7512 ha fet necessari revisar les previsions d'escolarització que varen determinar la configuració del dit mapa escolar, i contemplar la creació d'un nou col·legi.
  
El centre s'ubicarà en instal·lacions provisionals en un solar cedit per l'Ajuntament de València, en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
En aplicació del que establix l'article 13 de la Llei Orgànica 8/1985, de 3 de juliol, Reguladora del Dret a l'Educació, a l'efecte que el centre dispose des de la seua creació d'una denominació específica pròpia, se li assigna la corresponent al carrer en què estarà ubicat. Tot això sense perjuí del que establix l'article 4 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
El Registre de Centres Docents de la Comunitat Valenciana ha certificat que no hi ha a València cap centre denominat Tomàs de Montañana.
  
En virtut d'això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat, a proposta del conseller de Cultura, Educació i Esport i després de la deliberació de Consell de la Generalitat, en la reunió del dia 28 de novembre de 2003,
  
DECRETE
  
Article 1
  
Es crea el següent centre docent:
  
Província: València.
  
Localitat: València.
  
Denominació: Col·legi Públic d'Educació Infantil i Primària Tomàs de Montañana.
  
Codi: 74344838.
  
Titular: Generalitat.
  
Domicili: C/ Pare Tomàs de Montañana, s/n (CP 46491).
  
Composició: 6 unitats d'Educació Infantil i 12 d'Educació Primària.
  
Capacitat: 150 llocs escolars d'Educació Infantil i 300 d'Educació Primària.
  
Article 2
  
1. El centre nou iniciarà les seues activitats el curs escolar 2003/2004.
  
2. En el citat curs oferirà les places escolars corresponents a 4 unitats d'Educació Infantil.
  
3. Es dotarà el centre de 7 llocs de treball d'Educació Infantil.
  
4. Impartirà els programes d'educació bilingüe: Programa d'Ensenyança en Valencià (PEV) i Programa d'Incorporació Progressiva (PIP).
  
Disposicions addicionals
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El director territorial de Cultura, Educació i Esport de València nomenarà l'equip directiu del centre, fent ús de les competències que li atorga l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
Els nomenaments s'efectuaran de conformitat amb el que establixen els articles 80.4 i 91.2 de la Llei Orgànica 10/2002, de 23 de desembre, de Qualitat de l'Educació.
  
Tercera
  
El centre ocuparà, transitòriament i fins a la finalització de les obres de la seua seu definitiva, les instal·lacions cedides per l'Ajuntament de València en el carrer d'Alfred Torán i Olmos, s/n.
  
Disposicions finals
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2003/2004.
  
València, 28 de novembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS